5 Bakeresete ba lekgolo la ntlha la dingwaga ba ne ba tshela le batho ba ba neng ba tlhotlhelediwa thata ke mekgwa le megopolo ya Baroma le Bagerika. Mo letlhakoreng le lengwe, botshelo jwa Baroma e ne e le jwa letlepu le jwa manobonobo jo batho ba bantsi ba neng ba bo meletsa mathe. Kafa letlhakoreng le lengwe batlhalefi ba nako eo ba ne ba sa gapiwe maikutlo fela ke megopolo ya filosofi ya ga Plato le Aristotle, ba ne ba gapiwa maikutlo le ke megopolo e mesha e e jaaka ya Baepikuria le Basetoika. Fa moaposetoloi Paulo a ne a tla kwa Athena mo loetong lwa gagwe lwa bobedi lwa borongwa, o ne a kopana le borafilosofi ba Baepikuria le Basetoika ba ba neng ba ikutlwa ba gaisa “mmalabadi yono,” e bong Paulo.—Ditiro 17:18. Mo maemong mangwe, leloko le le kgaotsweng la lelapa le ka tswa le sa ntse le nna mo lapeng e le karolo ya lelapa. E re ka go kgaolwa ga gagwe go sa fedise dikamano tsa lelapa, a ka tswelela a dira ditiro tse di tlwaelegileng tsa lelapa tsa letsatsi le letsatsi le go dirisana le ba bangwe mo lapeng. Le fa go ntse jalo, ka ditiro tsa gagwe, motho yono o itlhophetse go senya kamano ya gagwe ya semoya e a neng a na le yone le lelapa la gagwe le le dumelang. Ka jalo maloko a a ikanyegang a lelapa a ka se tlhole a dirisana le ene ka dilo tsa semoya. Ka sekai, fa motho yo o kgaotsweng a le gone, a ka se nne le seabe fa lelapa le kopana mmogo go ithuta Baebele. Le fa go ntse jalo, fa motho yo o kgaotsweng e le ngwana yo mmotlana, batsadi ba sa ntse ba na le boikarabelo jwa go mo ruta le go mo kgalemela. Ka jalo, batsadi ba ba lorato ba ka rulaganya go mo tshwarela thuto ya Baebele. *—Diane 6:20-22; 29:17.